Document ID: 32007R1207

KOMISIJAS REGULA (EK) Nr. 1207/2007
(2007. gada 16. oktobris),
ar kuru groza Regulu (EK) Nr. 753/2002, ar ko paredz konkrētus noteikumus Padomes Regulas (EK) Nr. 1493/1999 piemērošanai attiecībā uz konkrētu vīna nozares produktu aprakstu, apzīmējumu, noformējumu un aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 53. pantu un 80. panta b) apakšpunktu,
tā kā:
(1)
Attiecībā uz tradicionālo praksi, ko reglamentē īpaši ražotājas dalībvalsts noteikumi, šī dalībvalsts, atkāpjoties no parastajiem noteikumiem, izsniedzot īpašas atļaujas un veicot pienācīgu kontroli, drīkst atļaut, ka noteiktos reģionos ražotu kvalitatīvo vīnu iegūst, pievienojot pamatproduktam, no kā vīnu izgatavo, vienu vai vairākus vīna nozares produktus, kuru izcelsme nav noteiktajā reģionā, kā nosaukums tam ir piešķirts. Lai nodrošinātu, ka uzņēmējiem un kompetentām iestādēm nenodara kaitējumu, izbeidzoties Komisijas Regulas (EK) Nr. 753/2002 (2) 31. panta 3. punktā paredzētajam izņēmumam, būtu jāpiešķir jauns pagarinājums.
(2)
Regulas (EK) Nr. 753/2002 II pielikumā uzskaitīti vīnogu šķirņu nosaukumi un to sinonīmi, kuros ietilpst ģeogrāfiskās izcelsmes norāde un ko var norādīt uz vīnu etiķetēm. Minētais pielikums ir jāpielāgo, tajā iekļaujot attiecīgos apzīmējumus, ko izmanto Rumānija.
(3)
Sakarā ar administratīvo slogu un lai novērstu tirdzniecības apgrūtinājumus, šī regula jāpiemēro no 2007. gada 1. jūlija.
(4)
Tāpēc attiecīgi jāgroza Regula (EK) Nr. 753/2002.
(5)
Šajā regulā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Ar šo Regulu (EK) Nr. 753/2002 groza šādi.
1)
Regulas 31. panta 3. punktu groza šādi:
a)
otrās daļas b) apakšpunktā datumu “2007. gada 31. augusts” aizstāj ar datumu “2008. gada 31. augustam”;
b)
trešajā daļā datumu “2007. gada 31. augusts” aizstāj ar datumu “2008. gada 31. augustam”.
2)
Regulas II pielikumu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2007. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 16. oktobrī

Labels: 3
17
6